Ei tea, kas Kristjan-Thori kinnisvara on  kõik viimseni ära kõrbenud või on meie Kikul lihtsalt igav, aga pitsamüümine on rahvuskangelasest suusatipu jaoks ikka madalavõitu lend. No ja mis paganama tervislikkuse jutt?    Ega sportlane ei pruugi muidugi aru saada, mida talle sisse söödetakse või süstitakse, aga niipalju võiks ikka mõigata, et kui on tegemist kiirtoiduga, siis ei saa see olla tervislik. Ja kui miski on tervislik, siis ei saa kiirtoit olla. Tegemist on vasturääkivusega mõistetes.    Nüüd ma ootan, et Pullerits  pröökama hakkaks ja laiadele massidele asjad selgeks teeks. Ta ise kah sportlane, nii et ilmselt ise pitsa peal ei ela ja võikust suust sisse ei aja. Pealegi oli tema ainus, kes julges pahandada, et meie Kiku sünnitab võõrriigi kodanikke (loe  siit). Eeldan põhimõttelist ja resoluutset hukkamõistu - olümpiavõitjal rämpstoitu promoda ei kõlba.